Morbillivirus
Morbillivirus ģints (morbillivīrusi jeb masalu vīrusi) pieder pie Mononegavirales kārtas, paramiksovīrusu dzimtas. Dabīgie vīrusa saimnieki ir cilvēki, suņi, kaķi, liellopi un vaļveidīgie. Šajā ģintī pašlaik ir iekļautas septiņas sugas. Slimības, kuras izraisa vīrusi, kas iekļauti šajā ģintī: masalas, gaļēdāju mēris, govju mēris, mazo atgremotāju mēris.